Vastavalt ELis kehtivatele eeskirjadele maksab eurode väljavõtmine sularahaautomaadist kõikjal Euroopa Liidus samapalju, kui  sularaha väljavõtmine mõne teise panga sularahaautomaadist teie elukohariigis. Eurodes tehtud deebet- või krediitkaardimakse tehingutasu on kõikjal ELis sama kui teie elukohariigis. Eurodes tehtava pangaülekande (kuni 50 000 eurot) hind on sama olenemata sellest, kas tegemist on riigisisese või teise ELi liikmesriiki (või Islandile, Liechtensteini ja Norrasse) tehtava ülekandega. Loomulikult võivad eri pankade teenustasud olla erinevad. Kõnealused eeskirjad kehtivad ka väljaspool euroala eurokontode vahel  ja Rootsi kroonides tehtavate tehingute kohta.